nibzard/narodne-novine-full-text-markdown huggingface dataset:
### NN 66/2020 (5.6.2020.), Dodatak II. Temeljnom kolektivnom ugovoru za službenike i namještenike u javnim službama

KOLEKTIVNI UGOVORI

1334

VLADA REPUBLIKE HRVATSKE, zastupana po Josipu Aladroviću, ministru rada i mirovinskoga sustava, s jedne strane

i

SINDIKAT HRVATSKIH UČITELJA, zastupan po Sanji Šprem, predsjednici,

NEZAVISNI SINDIKAT ZNANOSTI I VISOKOG OBRAZOVANJA, zastupan po prof. dr. sc. Igoru Radeki, predsjedniku Velikog vijeća,

HRVATSKI SINDIKAT DJELATNIKA U KULTURI, zastupan po Domagoju Rebiću, glavnom tajniku,

NEZAVISNI SINDIKAT ZAPOSLENIH U HRVATSKOM ZDRAVSTVENOM OSIGURANJU, zastupan po Antunu Guljašu, predsjedniku,

NEZAVISNI SINDIKAT ZAPOSLENIH U SREDNJIM ŠKOLAMA HRVATSKE, zastupan po Branimiru Mihalincu, predsjedniku,

SINDIKAT DRŽAVNIH I LOKALNIH SLUŽBENIKA I NAMJEŠTENIKA REPUBLIKE HRVATSKE, zastupan po Ivi Šušković, predsjednici, s druge strane

zaključili su 29. svibnja 2020. godine sljedeći

DODATAK II. TEMELJNOM KOLEKTIVNOM UGOVORU

ZA SLUŽBENIKE I NAMJEŠTENIKE U JAVNIM SLUŽBAMA

Članak 1.

Potpisom ovoga Dodatka II Temeljnom kolektivnom ugovoru za službenike i namještenike u javnim službama (»Narodne novine«, br. 128/17, 47/18, 2/19 i 123/19, u daljnjem tekstu: Dodatak), ugovorne strane suglasno utvrđuju promjenu u isplati ugovorenih prava koja se odnose na uvećanje osnovice za izračun plaće.

Članak 2.

Ugovorne strane su suglasne da do 31. prosinca 2020. godine neće doći do primjene povećanja osnovice za izračun plaće u javnim službama koje je ugovoreno za razdoblje od 1. lipnja 2020. godine i od 1. listopada 2020. godine.

Ugovorne strane su suglasne da će od 1. lipnja 2020. do 31. prosinca 2020. godine, osnovica za izračun plaća zaposlenih u javnim službama iznositi 5.809,79 kn mjesečno, a od 1. siječnja 2021. godine, 6.044,51 kn.

Ugovorena odredba iz stavka 1. ovoga članka ne primjenjuje se na ona povećanja za izračun osnovice za plaće u javnim službama koja su ostvarena do dana sklapanja ovoga Dodatka.

Članak 3.

Ovaj Dodatak se primjenjuje od 1. lipnja 2020. godine.

Članak 4.

Ovaj Dodatak je izrađen u 11 (jedanaest) istovjetnih primjeraka, od kojih svakom sindikatu pripada po 1 (jedan) primjerak, a Vladi RH 5 (pet) primjeraka.

|  |  |
| --- | --- |
| ZA PREGOVARAČKI  ODBOR VLADE  REPUBLIKE HRVATSKE  Ministar rada  i mirovinskoga sustava  Josip Aladrović, v. r. | ZA PREGOVARAČKI ODBOR  SINDIKATA POTPISNIKA  KOLEKTIVNOG UGOVORA  Sindikat hrvatskih učitelja  Predsjednica  Sanja Šprem, v. r. |
|  | Nezavisni sindikat znanosti i visokog obrazovanja  Predsjednik Velikog vijeća  prof. dr. sc. Igor Radeka, v. r. |
|  | Hrvatski sindikat djelatnika u kulturi Glavni tajnik  Domagoj Rebić, v. r. |
|  | Nezavisni sindikat zaposlenih u hrvatskom zdravstvenom osiguranju Predsjednik  Antun Guljaš, v. r. |
|  | Nezavisni sindikat zaposlenih  u srednjim školama Hrvatske  Predsjednik  Branimir Mihalinec, v. r. |
|  | Sindikat državnih i lokalnih službenika i namještenika Republike Hrvatske Predsjednica  Iva Šušković, v. r. |
### NN 66/2020 (5.6.2020.), Dodatak III. Kolektivnom ugovoru za državne službenike i namještenike

KOLEKTIVNI UGOVORI

1335

VLADA REPUBLIKE HRVATSKE, zastupana po Josipu Aladroviću, ministru rada i mirovinskoga sustava, s jedne strane

i

SINDIKAT POLICIJE HRVATSKE, Zagreb, Bužanova 4, zastupan po Dubravku Jagiću,

NEZAVISNI SINDIKAT DJELATNIKA MINISTARSTVA UNUTARNJIH POSLOVA, Zagreb, Avenija Gojka Šuška 1, zastupan po Zdravku Lončaru,

SINDIKAT DRŽAVNIH I LOKALNIH SLUŽBENIKA I NAMJEŠTENIKA REPUBLIKE HRVATSKE, Zagreb, Trg kralja Petra Krešimira IV br. 2, zastupan po Ivi Šušković, s druge strane

sukladno odredbi članka 3. stavka 1. Kolektivnog ugovora za državne službenike i namještenike, zaključili su dana 2. lipnja 2020. godine sljedeći

DODATAK III.
 KOLEKTIVNOM UGOVORU

ZA DRŽAVNE SLUŽBENIKE I NAMJEŠTENIKE

Članak 1.

Potpisom ovoga Dodatka III Kolektivnom ugovoru za državne službenike i namještenike (»Narodne novine«, br. 112/17, 12/18, 2/19 i 119/19, u daljnjem tekstu: Dodatak), ugovorne strane suglasno utvrđuju promjenu u isplati ugovorenih prava koja se odnose na uvećanje osnovice za izračun plaće.

Članak 2.

Ugovorne strane su suglasne da do 31. prosinca 2020. godine neće doći do primjene povećanja osnovice za izračun plaće državnih službenika i namještenika koje je ugovoreno za razdoblje od 1. lipnja 2020. godine i od 1. listopada 2020. godine.

Ugovorne strane su suglasne da će od 1. lipnja 2020. do 31. prosinca 2020. godine, osnovica za izračun plaća zaposlenih u državnoj službi iznositi 5.809,79 kn mjesečno, a od 1. siječnja 2021. godine, 6.044,51 kn.

Ugovorena odredba iz stavka 1. ovoga članka ne primjenjuje se na ona povećanja za izračun osnovice za plaće državnih službenika i namještenika koja su ostvarena do dana sklapanja ovoga Dodatka.

Članak 3.

Ovaj Dodatak se primjenjuje od 1. lipnja 2020. godine.

Članak 4.

Ovaj Dodatak je izrađen u 8 (osam) istovjetnih primjeraka, od kojih svakom sindikatu pripada po 1 (jedan) primjerak, a Vladi RH 5 (pet) primjeraka.

|  |  |
| --- | --- |
| ZA PREGOVARAČKI  ODBOR VLADE  REPUBLIKE HRVATSKE | ZA PREGOVARAČKI ODBOR  SINDIKATA POTPISNIKA  KOLEKTIVNOG UGOVORA |
| Ministar rada i  mirovinskoga sustava  Josip Aladrović, v. r. | Sindikat policije Hrvatske  Predsjednik  Dubravko Jagić, v. r. |
|  | Nezavisni sindikat djelatnika  Ministarstva unutarnjih poslova  Predsjednik  Zdravko Lončar, v. r. |
|  | Sindikat državnih i lokalnih  službenika i namještenika  Republike Hrvatske  Predsjednica  Iva Šušković, v. r. |
### NN 66/2020 (5.6.2020.), Odluka o financiranju obveznih udžbenika za učenike srednjih škola u Republici Hrvatskoj za školsku godinu 2020./2021. sredstvima iz Državnog proračuna Republike Hrvatske

VLADA REPUBLIKE HRVATSKE

1315

Na temelju članka 14. stavka 2. Zakona o udžbenicima i drugim obrazovnim materijalima za osnovnu i srednju školu (»Narodne novine«, broj 116/18), Vlada Republike Hrvatske je na sjednici održanoj 4. lipnja 2020. donijela

ODLUKU

O FINANCIRANJU OBVEZNIH UDŽBENIKA ZA UČENIKE SREDNJIH ŠKOLA U REPUBLICI HRVATSKOJ ZA ŠKOLSKU GODINU 2020./2021. SREDSTVIMA IZ DRŽAVNOG PRORAČUNA REPUBLIKE HRVATSKE

I.

Vlada Republike Hrvatske, sukladno raspoloživim financijskim sredstvima, za školsku godinu 2020./2021. osigurat će obvezne udžbenike za učenike srednjih škola u Republici Hrvatskoj koji su članovi kućanstva koje je do 31. kolovoza 2020. utvrđeno kao korisnik zajamčene minimalne naknade, sukladno propisu kojim se uređuje područje socijalne skrbi.

Pravo iz stavka 1. ove točke učenik ostvaruje za sve obvezne udžbenike za nastavne predmete za određeni razred iz odluke o odabiru udžbenika za srednju školu, razred i odjeljenje koji učenik pohađa, koju donosi svaka pojedina škola, a prema odabiru iz Kataloga odobrenih udžbenika koji objavljuje Ministarstvo znanosti i obrazovanja na svojim mrežnim stranicama.

Pravo iz stavka 1. ove točke ne ostvaruju učenici:

– koji ostvaruju pravo na sve obvezne udžbenike po drugoj osnovi

– koji ostvaruju pravo na puni novčani iznos za nabavu obveznih udžbenika

– koji ponavljaju razred.

II.

Način uporabe, vraćanja i obnavljanja udžbenika financiranih sredstvima iz Državnog proračuna Republike Hrvatske propisan je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnog proračuna (»Narodne novine«, broj 46/19).

III.

Sredstva za izvršenje ove Odluke osigurana su u Državnom proračunu Republike Hrvatske za 2020. godinu i projekcijama za 2021. i 2022. godinu, u okviru Razdjela 080 Ministarstvo znanosti i obrazovanja, Glave 08005, Programa 3701 Razvoj odgojno obrazovnog sustava, na aktivnosti A578045 Sufinanciranje nastavnih materijala i opreme za učenike osnovnih i srednjih škola.

IV.

Za provedbu ove Odluke zadužuje se Ministarstvo znanosti i obrazovanja.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/228

Urbroj: 50301-27/12-20-2

Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Odluka o davanju suglasnosti na davanje u potkoncesiju dijela pomorskog dobra u luci posebne namjene – Brodogradilištu 3. maj

VLADA REPUBLIKE HRVATSKE

1313

Na temelju članka 35. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u vezi s člankom 68. stavkom 1. Zakona o koncesijama (»Narodne novine«, broj 69/17), člankom 31. stavkom 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), te člankom 6. Uredbe o postupku davanja koncesije na pomorskom dobru (»Narodne novine«, br. 23/04, 101/04, 39/06, 63/08, 125/10, 102/11, 83/12 i 10/17), Vlada Republike Hrvatske je na sjednici održanoj 4. lipnja 2020. donijela

ODLUKU

O DAVANJU SUGLASNOSTI NA DAVANJE U POTKONCESIJU DIJELA POMORSKOG DOBRA U LUCI POSEBNE NAMJENE – BRODOGRADILIŠTU 3. MAJ

I.

Daje se suglasnost na davanje u potkoncesiju dijela pomorskog dobra, luke posebne namjene – Brodogradilišta 3. maj, danog u koncesiju trgovačkom društvu 3. MAJ BRODOGRADILIŠTE d.d., na temelju Odluke o koncesiji pomorskog dobra u svrhu gospodarskog korištenja luke posebne namjene – Brodogradilišta 3. maj (»Narodne novine«, br. 95/99, 19/11 i 61/14) i Ugovora o koncesiji pomorskog dobra u svrhu gospodarskog korištenja luke posebne namjene – Brodogradilišta 3. maj, od 4. listopada 1999., Dodatka br. 1. Ugovoru, od 11. veljače 2011. i Dodatka br. 2. Ugovoru, od 7. kolovoza 2014., trgovačkom društvu MKM Yachts d.o.o., Rijeka, pod istim uvjetima pod kojima je dana koncesija, a na rok od 10 godina.

II.

Na temelju ove Odluke trgovačko društvo 3. MAJ BRODOGRADILIŠTE d.d., kao Ovlaštenik koncesije i trgovačko društvo MKM Yachts d.o.o., Rijeka, dužni su u roku od 30 dana od dana objave ove Odluke u »Narodnim novinama«, sklopiti ugovor o potkoncesiji i dostaviti ga Ministarstvu mora, prometa i infrastrukture, na znanje.

III.

Područje koje se daje u potkoncesiju obuhvaća kopneni i morski dio pomorskog dobra površine 21.493 m², a sve kako je prikazano na grafičkoj podlozi koja čini Prilog ove Odluke i ne objavljuje se u »Narodnim novinama«.

IV.

Ukoliko se u roku i na način određen u točkama I., II. i III. ove Odluke ne sklopi ugovor o potkoncesiji, ova Odluka prestaje važiti.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/231

Urbroj: 50301-27/20-20-2

Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Odluka o izmjeni Odluke o kriterijima i načinu financiranja troškova javnog prijevoza redovitih učenika srednjih škola za školsku godinu 2019./2020.

VLADA REPUBLIKE HRVATSKE

1317

Na temelju članka 143. stavaka 2. i 3. Zakona o odgoju i obrazovanju u osnovnoj i srednjoj školi (»Narodne novine«, br. 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17, 68/18, 98/19 i 64/20), Vlada Republike Hrvatske je na sjednici održanoj 4. lipnja 2020. donijela

ODLUKU

O IZMJENI ODLUKE O KRITERIJIMA I NAČINU FINANCIRANJA TROŠKOVA JAVNOG PRIJEVOZA REDOVITIH UČENIKA SREDNJIH ŠKOLA ZA ŠKOLSKU GODINU 2019./2020.

I.

U Odluci o kriterijima i načinu financiranja troškova javnog prijevoza redovitih učenika srednjih škola za školsku godinu 2019./2020. (»Narodne novine«, broj 81/19), u točki VI. stavak 5. mijenja se i glasi:

»Za prijevoz maturanata za dane pohađanja ispita državne mature (gimnazijski programi) te maturanata u strukovnim i umjetničkim programima za dane izrade i obrane završnog rada i za dane polaganja ispita državne mature zbog nastavka školovanja, sufinancirat će se, odnosno financirat će se najpovoljniji iznos (pojedinačne karte, polumjesečna ili mjesečna karta) za dane pohađanja ispita državne mature, odnosno za dane izrade i obrane završnoga rada.«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/252

Urbroj: 50301-27/25-20-2

Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Odluka o davanju suglasnosti na Odluku Županijske skupštine Dubrovačko-neretvanske županije o izmjenama i dopunama Odluke o osnivanju Lučke uprave Dubrovačko-neretvanske županije za luke županijskog i lokalnog značaja

VLADA REPUBLIKE HRVATSKE

1312

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 4. lipnja 2020. donijela

ODLUKU

O DAVANJU SUGLASNOSTI
 NA ODLUKU ŽUPANIJSKE SKUPŠTINE DUBROVAČKO-NERETVANSKE ŽUPANIJE O IZMJENAMA I DOPUNAMA ODLUKE O OSNIVANJU LUČKE UPRAVE
 DUBROVAČKO-NERETVANSKE ŽUPANIJE ZA LUKE ŽUPANIJSKOG I LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Lučke uprave Dubrovačko-neretvanske županije za luke županijskog i lokalnog značaja, klase: 934-01/18-01/46, urbroja: 2117/1-04-19-10, koju je donijela Županijska skupština Dubrovač­ko-neretvanske županije na sjednici održanoj 13. prosinca 2019., a koja se odnosi na utvrđivanje obuhvata lučkog područja za luke Lumbarda i Prevlaka te proširenje obuhvata lučkog područja za luke Blace, Brna, Cavtat (stara gradska luka), Drače, Hodilje, Lovište, Prigradrica, Slano, Srebreno, Ston i Ubli.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/234
 Urbroj: 50301-27/20-20-2
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Odluka o financiranju drugih obrazovnih materijala za učenike osnovnih škola u Republici Hrvatskoj za školsku godinu 2020./2021. sredstvima iz Državnog proračuna Republike Hrvatske

VLADA REPUBLIKE HRVATSKE

1314

Na temelju članka 14. stavka 3. Zakona o udžbenicima i drugim obrazovnim materijalima za osnovnu i srednju školu (»Narodne novine«, broj 116/18), Vlada Republike Hrvatske je na sjednici održanoj 4. lipnja 2020. donijela

ODLUKA

O FINANCIRANJU DRUGIH OBRAZOVNIH MATERIJALA ZA UČENIKE OSNOVNIH ŠKOLA U REPUBLICI HRVATSKOJ ZA ŠKOLSKU GODINU 2020./2021. SREDSTVIMA IZ DRŽAVNOG PRORAČUNA REPUBLIKE HRVATSKE

I.

Vlada Republike Hrvatske, sukladno raspoloživim financijskim sredstvima, za školsku godinu 2020./2021. osigurat će druge obrazovne materijale za učenike osnovnih škola u Republici Hrvatskoj koji su:

– članovi kućanstva koje je do 31. kolovoza 2020. utvrđeno kao korisnik zajamčene minimalne naknade, sukladno propisu kojim se uređuje područje socijalne skrbi

– članovi kućanstva osobe koja je do 31. kolovoza 2020. utvrđena kao korisnik naknade za nezaposlene hrvatske branitelje iz Domovinskog rata i članove njihovih obitelji, sukladno propisu kojim se uređuju prava hrvatskih branitelja iz Domovinskog rata i članova njihovih obitelji.

Pravo iz stavka 1. ove točke učenik ostvaruje sukladno odluci o korištenju komercijalnih drugih obrazovnih materijala, koja je objavljena na mrežnim stranicama osnovne škole, za razred koji učenik pohađa i sukladno članku 16. stavku 8. Zakona o udžbenicima i drugim obrazovnim materijalima za osnovnu i srednju školu.

Pravo iz stavka 1. ove točke ne ostvaruju učenici:

– koji ostvaruju pravo na druge obrazovne materijale po drugoj osnovi

– koji ostvaruju pravo na puni novčani iznos za nabavu drugih obrazovnih materijala

– koji ponavljaju razred.

II.

Način uporabe, vraćanja i obnavljanja drugih obrazovnih materijala financiranih sredstvima iz Državnog proračuna Republike Hrvatske propisan je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (»Narodne novine«, broj 46/19).

III.

Sredstva za izvršenje ove Odluke osigurana su u Državnom proračunu Republike Hrvatske za 2020. godinu i projekcijama za 2021. i 2022. godinu, u okviru Razdjela 080 Ministarstvo znanosti i obrazovanja, Glave 08005, Programa 3701 Razvoj odgojno obrazovnog sustava, na aktivnosti A578045 Sufinanciranje nastavnih materijala i opreme za učenike osnovnih i srednjih škola i u okviru Razdjela 041 Ministarstvo hrvatskih branitelja, Glave 04105, Programa 4007 Skrb za hrvatske branitelje iz Domovinskog rata, na aktivnosti A558043 Jednokratna prava iz Zakona i ostale naknade hrvatskim braniteljima iz Domovinskog rata.

IV.

Za provedbu ove Odluke zadužuju se Ministarstvo znanosti i obrazovanja i Ministarstvo hrvatskih branitelja.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/229

Urbroj: 50301-27/12-20-2

Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Odluka o davanju suglasnosti na Odluku Županijske skupštine Primorsko-goranske županije o produženju roka trajanja koncesije za luku posebne namjene – luku nautičkog turizma A/C Poljana

VLADA REPUBLIKE HRVATSKE

1311

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 22. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 4. lipnja 2020. donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O PRODUŽENJU ROKA TRAJANJA KONCESIJE ZA LUKU POSEBNE NAMJENE – LUKU NAUTIČKOG TURIZMA A/C POLJANA

I.

Daje se suglasnost na Odluku o produženju roka trajanja koncesije za luku posebne namjene – luku nautičkog turizma A/C Poljana, klase: 021-04/20-01/3, urbroja: 2170/1-01-01/5-20-22, koju je donijela Županijska skupština Primorsko-goranske županije na sjednici održanoj 30. ožujka 2020., a kojom se za koncesiju dodijeljenu trgovačkom društvu Lošinjska plovidba – Turizam d.o.o., a prenesenu na trgovačko društvo Uvala Poljana d.o.o., produžuje rok trajanja koncesije do 20. travnja 2022., u istom opsegu i pod istim uvjetima pod kojima je i dana.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/235

Urbroj: 50301-27/20-20-2

Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Odluka o raspisivanju prijevremenih izbora za Gradsko vijeće Grada Orahovice i Općinsko vijeće Općine Otok

VLADA REPUBLIKE HRVATSKE

1316

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12, 121/16, 98/19 i 42/20), Vlada Republike Hrvatske je na sjednici održanoj 4. lipnja 2020. donijela

ODLUKU

O RASPISIVANJU PRIJEVREMENIH IZBORA ZA GRADSKO VIJEĆE GRADA ORAHOVICE I OPĆINSKO VIJEĆE OPĆINE OTOK

I.

Raspisuju se prijevremeni izbori za članove Gradskog vijeća Grada Orahovice i članove Općinskog vijeća Općine Otok.

II.

Za dan provedbe izbora određuje se nedjelja, 12. srpnja 2020.

III.

Ova Odluka objavit će se u »Narodnim novinama«, a stupa na snagu 11. lipnja 2020.

Klasa: 022-03/20-04/227

Urbroj: 50301-25/06-20-2

Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 66/2020 (5.6.2020.), Pravilnik o dopuni Pravilnika o sadržaju i obliku prodajnog lista i sadržaju registra prvih kupaca

Ministarstvo poljoprivrede

1319

Na temelju članka 43. stavka 12. i članka 44. stavka 5. Zakona o morskom ribarstvu (»Narodne novine«, br. 62/2017, 130/2017 i 14/2019), ministrica poljoprivrede donosi

PRAVILNIK

O DOPUNI PRAVILNIKA O SADRŽAJU I OBLIKU PRODAJNOG LISTA I SADRŽAJU REGISTRA PRVIH KUPACA

Članak 1.

U Pravilniku o sadržaju i obliku prodajnog lista i sadržaju registra prvih kupaca (»Narodne novine« broj 113/2019) u članku 8. stavak 3. briše se zarez iza riječi ugostitelj te se dodaje tekst: „te subjekti u poslovanju s hranom – ribarnice koje je registriralo ministarstvo i upisane su u Upisnik registriranih objekata u poslovanju s hranom životinjskog podrijetla,«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/51
 Urbroj: 525-13/0721-20-30
 Zagreb, 2. lipnja 2020.

Ministrica poljoprivrede
 Marija Vučković, v. r.
### NN 67/2020 (10.6.2020.), Pravilnik o izmjeni i dopunama Pravilnika o provedbi Programa potpore za proizvođače šećerne repe za razdoblje od 2019. do 2021. godine

Ministarstvo poljoprivrede

1340

Na temelju članka 39. stavka 5. Zakona o poljoprivredi (»Narodne novine«, broj 118/18 i 42/20) ministrica poljoprivrede donosi

PRAVILNIK

O IZMJENI I DOPUNAMA PRAVILNIKA O PROVEDBI PROGRAMA POTPORE ZA PROIZVOĐAČE ŠEĆERNE REPE ZA RAZDOBLJE OD 2019. DO 2021. GODINE

Članak 1.

U Pravilniku o provedbi Programa potpore za proizvođače šećerne repe za razdoblje od 2019. do 2021. godine (»Narodne novine«, broj 33/19) u članku 4. stavku 1. iza riječi: »šećernu repu«, dodaju se riječi: »u godini podnošenja zahtjeva za potporu iz ovoga Pravilnika.«

Članak 2.

U članku 5. iza riječi: »šećernu repu«, dodaju se riječi: »u godini podnošenja zahtjeva za potporu iz ovoga Pravilnika.«

Članak 3.

U članku 6. dodaje se novi stavak 1. koji glasi:

»(1) Korisnici potpore dužni su svake godine tijekom razdoblja provedbe Programa plodoredom na svom gospodarstvu osigurati sjetvu šećerne repe.«

Dosadašnji stavak 1. postaje stavak 2.

Članak 4.

U članku 8. stavak 2. mijenja se i glasi:

»(2) Zahtjev za potporu u 2020. godini podnosi se do 31. srpnja, a u 2021. godini do 30. lipnja.«

Članak 5.

U članku 11. iza stavka 2. dodaje se stavak 3. koji glasi:

»(3) U slučaju da korisnik potpore nije u skladu s člankom 6. ovoga Pravilnika plodoredom na svom gospodarstvu osigurao sjetvu šećerne repe svake godine tijekom razdoblja provedbe Programa, dužan je vratiti isplaćenu potporu koju je ostvario u svim godinama podnošenja zahtjeva za potporu iz ovoga Pravilnika.«

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/54

Urbroj: 525-07/0160-20-1

Zagreb, 5. lipnja 2020.

Ministrica poljoprivrede
 Marija Vučković, v. r.
### NN 67/2020 (10.6.2020.), Odluka o postavljanju izvanrednog i opunomoćenog veleposlanika Republike Hrvatske u Republici Uzbekistanu, sa sjedištem u Nur-Sultanu

PREDSJEDNIK REPUBLIKE HRVATSKE

1338

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/20-01/01, urbroj: 50301-15/­07-20-08 od 27. svibnja 2020., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

REFIK ŠABANOVIĆ, izvanredni i opunomoćeni veleposlanik Republike Hrvatske u Republici Kazahstanu, sa sjedištem u ­Nur-Sultanu, ­postavlja se i za izvanrednog i opunomoćenog veleposlanika Republike Hrvatske u Republici Uzbekistanu, sa sjedištem u Nur-Sultanu.

Ova Odluka stupa na snagu danom donošenja.

Klasa: 018-07/20-02/10
 Urbroj: 71-06-01/1-20-2
 Zagreb, 3. lipnja 2020.

Predsjednik
 Republike Hrvatske
 Zoran Milanović, v. r.
### NN 67/2020 (10.6.2020.), Odluka o stavljanju izvan snage Odluke o nužnoj mjeri pojačane kontrole provođenja Upute za sprječavanje i suzbijanje epidemije COVID-19 za pružatelje socijalnih usluga u sustavu socijalne skrbi

STOŽER CIVILNE ZAŠTITE REPUBLIKE HRVATSKE

1342

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 7. lipnja 2020. godine, donosi

ODLUKU

O STAVLJANJU IZVAN SNAGE ODLUKE O NUŽNOJ MJERI POJAČANE KONTROLE PROVOĐENJA UPUTE ZA SPRJEČAVANJE I SUZBIJANJE EPIDEMIJE COVID-19 ZA PRUŽATELJE SOCIJALNIH USLUGA U SUSTAVU SOCIJALNE SKRBI

I.

Ovom Odlukom stavlja se izvan snage Odluka o nužnoj mjeri pojačane kontrole provođenja Upute za sprječavanje i suzbijanje epidemije COVID-19 za pružatelje socijalnih usluga u sustavu socijalne skrbi (»Narodne novine« broj 47/20).

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-93

Zagreb, 7. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 67/2020 (10.6.2020.), Odluka o izmjeni Odluke o radnom vremenu i načinu rada u djelatnosti trgovine za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1341

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20), Stožer civilne zaštite Republike Hrvatske,
 7. lipnja 2020. godine, donosi

ODLUKU

O IZMJENI ODLUKE O RADNOM VREMENU I NAČINU RADA U DJELATNOSTI TRGOVINE ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o radnom vremenu i načinu rada u djelatnosti trgovine za vrijeme trajanja proglašene epidemije bolesti COVID-19 (»Narodne novine« broj 51/20, 62/20 i 64/20) u točki II. stavak 2. briše se.

Dosadašnji stavak 3. postaje stavak 2.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-92

Zagreb, 7. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 67/2020 (10.6.2020.), Odluka o izmjeni Odluke o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1343

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 9. lipnja 2020. godine, donosi

ODLUKU

O IZMJENI ODLUKE O NUŽNIM MJERAMA OGRANIČAVANJA DRUŠTVENIH OKUPLJANJA, RADA U TRGOVINI, USLUŽNIH DJELATNOSTI I ODRŽAVANJA SPORTSKIH I KULTURNIH DOGAĐANJA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (»Narodne novine« broj 51/20, 54/20, 55/20, 56/20, 59/20 i 63/20) točka III.a briše se.

II.

Ova Odluka stupa na snagu 15. lipnja 2020. godine i objavit će se u »Narodnim novinama«.

Klasa: 810-06/20-01/7
 Urbroj: 511-01-300-94
 Zagreb, 9. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 68/2020 (12.6.2020.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

1366

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 9. lipnja 2020. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. srpnja 2020. do 30. rujna 2020., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju [kn/kWh] | | |
| ENJT | ENVT | ENNT |
| Visoki napon | |  | 0,5657 | 0,3328 |
| Srednji napon | |  | 0,5493 | 0,3231 |
| Niski napon | Plavi | 0,5360 |  |  |
| Bijeli |  | 0,6161 | 0,3624 |
| Crveni |  | 0,5368 | 0,3158 |
| Žuti  (javna rasvjeta) | 0,4195 |  |  |

Tarifne stavke nakon dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju [kn/kWh] | | |
| ENJT | ENVT | ENNT |
| Visoki napon | |  | 0,6427 | 0,3780 |
| Srednji napon | |  | 0,6240 | 0,3671 |
| Niski napon | Plavi | 0,6089 |  |  |
| Bijeli |  | 0,6999 | 0,4117 |
| Crveni |  | 0,6098 | 0,3587 |
| Žuti  (javna rasvjeta) | 0,4765 |  |  |

II.

Ova Odluka objavit će se u »Narodnim novinama«, a stupa na snagu 1. srpnja 2020.

Klasa: 310-08/20-01/12

Urbroj: 371-06-20-4

Zagreb, 9. lipnja 2020.

Predsjednik Upravnog vijeća
 Tomislav Jureković, dipl. ing., v. r.
### NN 68/2020 (12.6.2020.), Odluka o izmjeni Odluke o uvođenju mjere za poticanje potrošnje u ugostiteljstvu i turizmu u Republici Hrvatskoj

VLADA REPUBLIKE HRVATSKE

1357

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 10. lipnja 2020. donijela

ODLUKU

O IZMJENI ODLUKE O UVOĐENJU MJERE ZA POTICANJE POTROŠNJE U UGOSTITELJSTVU I TURIZMU U REPUBLICI HRVATSKOJ

I.

U Odluci o uvođenju mjere za poticanje potrošnje u ugostiteljstvu i turizmu u Republici Hrvatskoj (»Narodne novine«, broj 125/19), točka VII. mijenja se i glasi:

»Poslovni subjekti koji mogu prihvatiti Platni instrument za bezgotovinsko plaćanje robe i/ili usluga, su sve pravne i fizičke osobe koje ispunjavaju uvjete i registrirani su za pružanje usluga u skladu s posebnim propisima kojima se uređuje ugostiteljska djelatnost i pružanje usluga u turizmu (u daljnjem tekstu: Pružatelji usluga).

Uz uvjet iz stavka 1. ove točke Pružatelji usluga mogu prihvatiti i autorizirati iniciranu transakciju Platnim instrumentom samo ako je elektronički uređaj na prodajnom mjestu namijenjen izvršenju platnih transakcija plaćanja robe i/ili usluga prema Odluci o Nacionalnoj klasifikaciji djelatnosti 2007. – NKD 2007. (»Narodne novine«, br. 58/07 i 72/07 – ispravak) u odjeljcima, skupinama ili razredima:

55 Smještaj

56 Djelatnosti pripreme i usluživanja hrane i pića

77.34 Iznajmljivanje i davanje u zakup (leasing) plovnih prijevoznih sredstava

79.1 Djelatnosti putničkih agencija i organizatora putovanja (turoperatora).

Pružatelji usluga kojima je elektronički uređaj za plaćanje na prodajnom mjestu namijenjen izvršenju platnih transakcija plaćanja robe i/ili usluga iz skupine 79.1 Djelatnosti putničkih agencija i organizatora putovanja (turoperatora) prema Odluci o Nacionalnoj klasifikaciji djelatnosti 2007. – NKD 2007., mogu prihvaćati plaćanje Platnim instrumentom isključivo za usluge koje se pružaju na području Republike Hrvatske.«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/219
 Urbroj: 50301-27/20-20-6
 Zagreb, 10. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Uredba o izmjenama Uredbe o graničnim prijelazima Republike Hrvatske

Vlada Republike Hrvatske

1355

Na temelju članka 9. stavka 2. Zakona o nadzoru državne granice (»Narodne novine«, br. 83/13 i 27/16), Vlada Republike Hrvatske je na sjednici održanoj 10. lipnja 2020. donijela

UREDBU

O IZMJENAMA UREDBE O GRANIČNIM PRIJELAZIMA REPUBLIKE HRVATSKE

Članak 1.

U Uredbi o graničnim prijelazima Republike Hrvatske (»Narodne novine«, br. 79/13 i 38/20) članak 30.a briše se.

Članak 2.

Članak 30.b briše se.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-03/41
 Urbroj: 50301-29/09-20-1
 Zagreb, 10. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Rješenje o razrješenju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

1359

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09 i 56/13), Vlada Republike Hrvatske je na sjednici održanoj 4. lipnja 2020. donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Razrješuje se RUŽICA NJAVRO dužnosti članice Upravnog vijeća Agencije za plaćanja u poljoprivredi, ribarstvu i ruralnom razvoju, na osobni zahtjev.

Klasa: 080-02/20-02/47
 Urbroj: 50301-15/07-20-02
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Rješenje o imenovanju članova iz Republike Hrvatske u Europski gospodarsko-socijalni odbor, savjetodavno tijelo Europske unije, za mandatno razdoblje od 21. rujna 2020. do 20. rujna 2025.

VLADA REPUBLIKE HRVATSKE

1363

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s točkom III. stavkom 2. Odluke o postupku imenovanja članova iz Republike Hrvatske u Europski gospodarsko-socijalni odbor (»Narodne novine«, broj 28/13), Vlada Republike Hrvatske je na sjednici održanoj 4. lipnja 2020. donijela

RJEŠENJE

O IMENOVANJU ČLANOVA
 IZ REPUBLIKE HRVATSKE U
 EUROPSKI GOSPODARSKO-SO­CI­JALNI ODBOR, SAVJETODAVNO TIJELO EUROPSKE UNIJE, ZA MANDATNO RAZDOBLJE OD 21. RUJNA 2020. DO 20. RUJNA 2025.

Za članove iz Republike Hrvatske u Europski gospodarsko-socijalni odbor, savjetodavno tijelo Europske unije, za mandatno razdoblje od 21. rujna 2020. do 20. rujna 2025., imenuju se:

– DAVOR MAJETIĆ, na prijedlog Hrvatske udruge poslodavaca

– DRAGICA MARTINOVIĆ DŽAMONJA, na prijedlog Hrvatske gospodarske komore

– VIOLETA JELIĆ, na prijedlog Hrvatske obrtničke komore

– MARIJA HANŽEVAČKI, na prijedlog Nezavisnih hrvatskih sindikata

– ANICA MILIĆEVIĆ PEZELJ, na prijedlog Saveza samostalnih sindikata Hrvatske

– VILIM RIBIĆ, na prijedlog Matice hrvatskih sindikata

– DANKO RELIĆ, dr. med., na prijedlog Ureda za udruge

– SVJETLANA MARIJON, na prijedlog Ureda za udruge

– LIDIJA PAVIĆ-ROGOŠIĆ, na prijedlog Ureda za udruge.

Klasa: 080-02/20-01/68
 Urbroj: 50301-15/07-20-02
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Rješenje o razrješenju članice Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1358

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 4. lipnja 2020. godine donijela

RJEŠENJE

O RAZRJEŠENJU ČLANICE UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Razrješuje se ANA MANDAC dužnosti članice Upravnog odbora Hrvatske agencije za malo gospodarstvo, inovacije i investicije, na koju je imenovana na prijedlog ministra nadležnog za poduzetništvo i obrt.

Klasa: 080-02/20-02/45
 Urbroj: 50301-15/07-20-02
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Rješenje o razrješenju članice Upravnog vijeća Hrvatske agencije za poljoprivredu i hranu

VLADA REPUBLIKE HRVATSKE

1360

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 2. Zakona o Hrvatskoj agenciji za poljoprivredu i hranu (»Narodne novine«, broj 111/18), Vlada Republike Hrvatske je na sjednici održanoj 4. lipnja 2020. donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKE AGENCIJE ZA POLJOPRIVREDU I HRANU

Razrješuje se RUŽICA NJAVRO dužnosti članice Upravnog vijeća Hrvatske agencije za poljoprivredu i hranu, na osobni zahtjev.

Klasa: 080-02/20-02/46
 Urbroj: 50301-15/07-20-02
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Rješenje o razrješenju članice i zamjenice članice Zajedničke komisije za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

1361

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 101. stavka 2. Kolektivnog ugovora za državne službenike i namještenike (»Narodne novine«, br. 112/17, 12/18, 2/19 i 119/19), Vlada Republike Hrvatske je na sjednici održanoj 4. lipnja 2020. donijela

RJEŠENJE

O RAZRJEŠENJU ČLANICE I ZAMJENICE ČLANICE ZAJEDNIČKE KOMISIJE ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

1. Razrješuje se JOSIPA RIMAC dužnosti članice Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, na koju je imenovana kao predstavnica Vlade Republike Hrvatske.

2. Razrješuje se VIŠNJA TAFRA dužnosti zamjenice članice Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, na koju je imenovana kao predstavnica Vlade Republike Hrvatske.

Klasa: 080-02/20-02/48
 Urbroj: 50301-15/07-20-02
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Rješenje o imenovanju vršiteljice dužnosti člana i vršiteljice dužnosti zamjenika člana Zajedničke komisije za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

1362

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 101. stavka 2. Kolektivnog ugovora za državne službenike i namještenike (»Narodne novine«, br. 112/17, 12/18, 2/19 i 119/19), Vlada Republike Hrvatske je na sjednici održanoj 4. lipnja 2020. donijela

RJEŠENJE

O IMENOVANJU VRŠITELJICE DUŽNOSTI ČLANA I VRŠITELJICE DUŽNOSTI ZAMJENIKA ČLANA ZAJEDNIČKE KOMISIJE ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

1. Imenuje se VIŠNJA TAFRA vršiteljicom dužnosti člana Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnica Vlade Republike Hrvatske.

2. Imenuje se SANDA PIPUNIĆ vršiteljicom dužnosti zamjenika člana Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnica Vlade Republike Hrvatske.

Klasa: 080-02/20-01/67
 Urbroj: 50301-15/07-20-02
 Zagreb, 4. lipnja 2020.

Predsjednik
 mr. sc. Andrej Plenković, v. r.
### NN 68/2020 (12.6.2020.), Indeks proizvođačkih cijena industrijskih proizvoda na domaćem tržištu u svibnju 2020.

Državni zavod za statistiku

1365

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 SVIBNJU 2020.

Indeks proizvođačkih cijena industrijskih proizvoda na domaćem tržištu u svibnju 2020. u odnosu na travanj 2020. iznosi 99,4.

Klasa: 954-02/20-01/01
 Urbroj: 555-07-03-20-12
 Zagreb, 9. lipnja 2020.

Glavna ravnateljica
 Lidija Brković, v. r.
### NN 68/2020 (12.6.2020.), Pravilnik o izmjenama i dopunama Pravilnika o dodatnom usavršavanju medicinskih sestara

Hrvatska komora medicinskih sestara

1367

Na temelju članka 10. stavka 2. Zakona o sestrinstvu (»Narodne novine« broj 121/03, 117/08 i 57/11) te članka 19. točke 1. Statuta Hrvatske komore medicinskih sestara, Vijeće Hrvatske komore medicinskih sestara uz suglasnost ministra zdravstva donosi

PRAVILNIK

O IZMJENAMA I DOPUNAMA PRAVILNIKA O DODATNOM USAVRŠAVANJU MEDICINSKIH SESTARA

Članak 1.

U Pravilniku o dodatnom usavršavanju medicinskih sestara (»Narodne novine« broj 35/2018 i 31/2019) u članku 4. dodaje se stavak 6. koji glasi:

»Program dodatnog usavršavanja medicinskih sestara iz područja rada operacijskih medicinskih sestara – instrumentarki/operacijskog medicinskog tehničara – instrumentara tiskan je u Prilogu IV ovoga Pravilnika i čini njegov sastavni dio.«

Članak 2.

U članku 5. iza riječi: »stavka 5.« dodaju se riječi: »te članka 4. stavka 6.«

Članak 3.

U članku 6. stavku 1. iza riječi: »stavka 5.« dodaju se riječi: »te članka 4. stavka 6.«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 008-04/20-01/03
 Urbroj: 696-3-1-20-07
 Zagreb, 17. veljače 2020.

Predsjednica Vijeća HKMS-a
 Marina Friščić, magistra sestrinstva, v. r.

PRILOG IV

Program dodatnog usavršavanja medicinskih sestara
 iz područja rada operacijskih medicinskih sestara – instrumentarki/operacijskog medicinskog tehničara – instrumentara

|  |  |  |  |  |
| --- | --- | --- | --- | --- |
| I. PREDMET | | | | |
|  | T | V | PN | Ukupno |
| Osnove anesteziologije | 15 |  |  | 15 |
| Osnove kirurgije | 30 |  |  | 30 |
| Zaštita od zračenja | 10 |  |  | 10 |
| Sestrinstvo u odjelu za sterilizaciju | 15 |  |  | 15 |
| Zdravstvena njega bolesnika u perioperacijskom okruženju | 25 | 10 |  | 35 |
| Zdravstvena njega bolesnika u sobi za buđenje | 15 | 1 |  | 15 |
| Psihologija i komunikacijske vještine u operacijskom sestrinstvu | 15 |  |  | 15 |
| Organizacija i upravljanje u operacijskom sestrinstvu | 15 |  |  | 15 |
| Pravni aspekti sestrinske skrbi | 10 |  |  | 10 |
| Etika i deontologija u sestrinstvu | 15 |  |  | 15 |
| Informatika u operacijskom sestrinstvu | 10 | 10 |  | 20 |
| Zdravstvena njega zasnovana na dokazima | 15 |  |  | 15 |
| Praktična nastava |  |  | 390 | 390 |
| Ukupno | 190 | 20 | 390 | 600 |
### NN 69/2020 (17.6.2020.), Pravilnik o izmjeni i dopuni Pravilnika o športskom i rekreacijskom ribolovu na moru

Ministarstvo poljoprivrede

1373

Na temelju članka 13., članka 28. stavka 2., članka 29. stavaka 6. i 8., članka 30. stavka 3. i članka 33. stavka 6. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O IZMJENI I DOPUNI PRAVILNIKA O ŠPORTSKOM I REKREACIJSKOM RIBOLOVU NA MORU

Članak 1.

U Pravilniku o športskom i rekreacijskom ribolovu na moru (»Narodne novine«, br. 122/17, 12/18 i 54/18) u članku 11. stavku 1. podstavak 3. briše se.

U stavku 1. dosadašnji podstavak 4. postaje podstavak 3.

Iza stavka 1. dodaje se novi stavak 2. koji glasi:

»(2) Iznimno u 2020. godini izdaju se i dozvole za 180 dana koje vrijede od 00.00 sati prvog datuma do 24.00 sata zadnjeg datuma, odnosno najduže do 31. prosinca 2020. godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/61
 Urbroj: 525-13/0737-20-10
 Zagreb, 12. lipnja 2020.

Ministrica poljoprivrede
 Marija Vučković, v. r.
### NN 69/2020 (17.6.2020.), Ispravak Odluke o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1380

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje koja je objavljena u »Narodnim novinama«, broj 65 od 3. lipnja 2020. godine te se daje

ISPRAVAK ODLUKE

O IZMJENAMA I DOPUNAMA ODLUKE O UTVRĐIVANJU OSNOVNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 65/20.) u Osnovnoj listi ortopedskih i drugih pomagala iz članka 1. omaškom je brisano pomagalo pod rednim brojem 517, zaštićenih naziva pomagala »Medi 3C« i »Medi 4C flex«. Umjesto brisanja oba zaštićena naziva pomagala potrebno je brisati u stupcu »Zaštićeni naziv pomagala« samo pomagalo »Medi 3C«.

U Osnovnoj listi ortopedskih i drugih pomagala omaškom je ispušteno brisanje pomagala pod rednim brojem 1834.

Pod rednim brojem 2348, u stupcu »Naziv pomagala prema proizvođaču« umjesto riječi: »Igle za injektor za terapiju šećerne bolesti, FEEL TECH Co.« trebaju stajati riječi: »Igle za injektor za primjenu lijeka Omnitrope® (somatropin) 5 mg, 10 mg i 15 mg, stakleni uložak s lijekom – Sandoz, FEEL TECH Co.«.

Pod rednim brojem 2349, u stupcu »Naziv pomagala prema proizvođaču« umjesto riječi: »Igle za injektor za terapiju šećerne bolesti, B. Braun« trebaju stajati riječi: »Igle za injektor za primjenu lijeka Omnitrope® (somatropin) 5 mg, 10 mg i 15 mg, stakleni uložak s lijekom – Sandoz, B. Braun AG«.

Klasa: 025-04/20-01/164
 Urbroj: 338-01-01-20-01
 Zagreb, 10. lipnja 2020.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 69/2020 (17.6.2020.), Odluka o izmjeni Odluke o radnom vremenu i načinu rada u djelatnosti trgovine za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1376

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20), Stožer civilne zaštite Republike Hrvatske, 15. lipnja 2020. godine, donosi

ODLUKU

O IZMJENI ODLUKE O RADNOM VREMENU I NAČINU RADA U DJELATNOSTI TRGOVINE ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o radnom vremenu i načinu rada u djelatnosti trgovine za vrijeme trajanja proglašene epidemije bolesti COVID-19 (»Narodne novine« broj 51/20, 62/20, 64/20 i 67/20) točka II. mijenja se i glasi:

»Radno vrijeme prodavaonica, skladišta, tržnica na veliko, tržnica na malo i drugih oblika prodaje robe izvan prodavaonice određuje se sukladno članku 57. Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20) kao i prije proglašene epidemije bolesti COVID-19.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-97
 Zagreb, 15. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 69/2020 (17.6.2020.), Odluka o izmjeni Odluke o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1375

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 15. lipnja 2020. godine, donosi

ODLUKU

O IZMJENI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 32/20, 48/20, 56/20, 59/20 i 64/20) točka III. mijenja se i glasi:

»Ova Odluka primjenjuje se do 30. lipnja 2020. godine.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-95
 Zagreb, 15. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.